《满江红》
清代·冒禹书

整日恹恹，寻不出、病在何处。苦挨着、碎雨零风，恁般凄楚。

别燕离鸿悲故土，春花秋月伤禾黍。羡鹣鹣、对对自双双，常相伍。

心头事，何须数。昔时恩，难枚举。纵盟深山海，空言无补。

青鸟音遥魂梦杳，蓬瀛人隔云山阻。任一生、未了又重期，空辜汝。

作者简介：冒禹书，字玉简，如皋人。诸生，候选训导。有《倩石居遗草》。